Aquest gravamen es regula com un impost ecològic per al foment de la minimització i la valorització dels residus.
El cànon queda afectat al Fons de Gestió de Residus, que es destina al finançament de les operacions de gestió dels residus municipals i assimilables a aquests, així com a la gestió dels residus d'envasos.
La Llei del cànon defineix els elements bàsics d'aquest impost i estableix els seus trets essencials.
Aquesta regulació es completa, d'acord amb el que estableix la disposició addicional de la Llei 16/2003, amb una remissió a la normativa general de tributs de la Generalitat de Catalunya en tot allò no regulat a la pròpia norma.
No obstant això i, com sigui que en la gestió d'aquest tribut, el subjecte passiu, d'acord amb l'article 12 de la Llei 16/2003, ha de ser qui presenti la corresponent autoliquidació, per tant, és imprescindible l'aprovació del model corresponent que faci possible la correcta implementació d'aquesta nova figura impositiva.
D'altra banda, d'acord amb el previst a l'article 18 de la Llei 16/2003 s'escau procedir a l'aprovació i publicació del model d'autoliquidació que determina el règim de presentació i ingrés del cànon.
Per tot això, en aplicació de la normativa esmentada,
S'aprova i es fa públic el model d'autoliquidació, mitjançant el qual els subjectes passius, definits a l'article 12 de la Llei 16/2003, de 13 de juny, han de determinar el deute tributari del cànon creat per la Llei de finançament de les infraestructures de tractament de residus i del cànon sobre la deposició de residus, el qual figura com annex de la present Resolució.
Amb aquest model es podran corregir els errors detectats amb posterioritat a la presentació d'una liquidació trimestral, mitjançant la corresponent declaració complementària.
La presentació de l'autoliquidació i l'ingrés del cànon el faran efectius, els subjectes passius, en els terminis establerts a l'article 18 de la Llei 16/2003, de 13 de juny, de finançament de les infraestructures de tractament de residus i del cànon sobre la deposició de residus, i d'acord amb el que estableix la normativa general de tributs aplicable a la Generalitat de Catalunya.
Liquidació i lloc de presentació
Si el total de la liquidació resulta positiu (a ingressar), el cànon es podrà pagar a qualsevol de les oficines de la Caixa d'Estalvis i Pensions de Barcelona (la Caixa), del Banco Bilbao Vizcaya Argentaria o de la Caixa Catalunya.
L'exemplar corresponent a l'Agència de Residus de Catalunya, segellat per l'entitat col·laboradora conforme s'ha efectuat l'ingrés, s'haurà de presentar a l'Agència de Residus de Catalunya o als Serveis Territorials del Departament de Medi Ambient i Habitatge, acompanyat dels annexos que formen part del model d'autoliquidació del cànon.
Si com a conseqüència d'una declaració complementària la declaració resulta negativa, es podrà compensar en la liquidació del trimestre posterior, o sol·licitar la devolució de l'ingrés indegut mitjançant transferència.
La declaració negativa s'haurà de presentar a l'Agència de Residus de Catalunya, o als Serveis Territorials del Departament de Medi Ambient i Habitatge, acompanyat dels annexos que formen part del model d'autoliquidació del cànon.
Aquesta Resolució entra en vigor al dia següent de la seva publicació en el Diari Oficial de la Generalitat de Catalunya.
Model d'autoliquidació del cànon sobre deposició de residus i instruccions per emplenar-lo.
La Llei 16/2003, de 13 de juny, de finançament de les infraestructures de tractament de residus i del cànon sobre la deposició de residus (DOGC núm. 3915, d'1.7.2003), crea el cànon que grava la destinació dels residus municipals a les instal·lacions de deposició del rebuig, tant de titularitat pública com privada, situades a Catalunya.
El cànon es crea com un tribut propi de la Generalitat de Catalunya amb finalitat ecològica i com a mesura de foment de la valorització i la recuperació dels recursos dels residus.
Model de liquidació del cànon de residus
El model d'autoliquidació consta de:
a) Tres exemplars del full d'autoliquidació: un per a l'Agència de Residus de Catalunya, un per a l'entitat col·laboradora i un per a la persona interessada i
b) La documentació acreditativa: annexos 1 i 2.
a) En paper, a les oficines de l'Agència de Residus de Catalunya (Dr.
Roux 80, 08017 Barcelona) i als Serveis Territorials del Departament de Medi Ambient i Habitatge.
El document s'ha d'emplenar a màquina o amb bolígraf amb lletres majúscules.
Els titulars de les instal·lacions de deposició dels residus municipals, d'acord amb allò que estableix l'article 12 de la Llei reguladora.
Quan i on s'ha de presentar el model?
Durant els vint primers dies naturals dels mesos d'abril, juliol, octubre i gener, el model (autoliquidació i annexos) s'ha de presentar a l'Agència de Residus de Catalunya o als Serveis Territorials del Departament de Medi Ambient i Habitatge, tant si les liquidacions resulten positives (a ingressar), negatives (a retornar o compensar) o amb quota zero.
En el cas de les liquidacions positives, l'exemplar per a l'Agència de Residus de Catalunya haurà d'estar segellat per l'entitat col·laboradora conforme s'ha efectuat l'ingrés de la quota resultant.
Informació per emplenar els diferents apartats
Enganxeu al requadre l'etiqueta identificativa de la instal·lació que facilita l'Agència de Residus de Catalunya.
Si no en teniu, heu d'emplenar les caselles corresponents.
En aquest cas, cal emplenar totes les dades relatives al nom de la instal·lació i les dades del seu titular.
És la quantitat de residus municipals, expressada en tones, entrada a l'abocador en el trimestre objecte de la liquidació.
És el que fixa la Llei 16/2003 per tona de residu municipal destinat a dipòsit controlat en el trimestre objecte de la liquidació.
Aquest tipus es pot modificar anualment per mitjà de la Llei de pressupostos de la Generalitat de Catalunya.
És el resultat d'aplicar a la base imposable el tipus de gravamen.
Encara que la quota resultant sigui igual a zero, la presentació del model corresponent és obligatòria.
Aquesta casella només s'haurà d'emplenar en el cas de tenir quotes negatives a compensar, que provinguin de períodes anteriors que han estat liquidats amb les corresponents declaracions complementàries.
Sempre es consignarà amb signe positiu l'import de la corresponent declaració complementària.
Es consignarà en aquesta casella el resultat de restar de l'import consignat a la casella (4) l'import consignat a la casella (5) [Total Liquidació = (4).
Si el total de la liquidació resulta positiu (a ingressar (8)), el cànon es podrà pagar a qualsevol de les oficines de la Caixa d'Estalvis i Pensions de Barcelona (La Caixa), del Banco Bilbao Vizcaya Argentaria o de la Caixa de Catalunya.
Si el total de la liquidació resulta negatiu, donarà lloc a una declaració negativa (9).
L'exemplar corresponent a l'Agència de Residus de Catalunya, segellat per l'entitat col·laboradora conforme s'ha efectuat l'ingrés, s'haurà de presentar a l'Agència mateixa o als Serveis Territorials del Departament de Medi Ambient i Habitatge, acompanyat dels annexos que formen part del model d'autoliquidació del cànon.
El mateix model permet corregir errors detectats amb posterioritat a la presentació d'una liquidació trimestral.
Marcar el camp de declaració complementària (6).
Indicar específicament les dades de l'autoliquidació que ara es vol corregir: trimestre, exercici, data presentació i quota ingressada.
3 Consignar en la casella número (2) les tones declarades per defecte o per excés respecte de la liquidació que s'està corregint, i el tipus de gravamen vigent en la casella (3).
L'import de la casella número (5) serà zero, i per tant el total de la liquidació (7) coincidirà amb la quota íntegra [(4) = (7)].
La declaració complementària es presentarà amb els corresponents annexos de manera separada de qualsevol altra declaració trimestral.
Les tones declarades per defecte donaran lloc a una declaració complementària positiva que s'haurà d'ingressar i presentar de la manera habitual.
Les tones declarades per excés donaran lloc a una declaració complementària negativa que s'haurà de presentar de la manera habitual.
Una declaració negativa es podrà compensar en la liquidació del trimestre posterior, o sol·licitar la devolució de l'ingrés indegut mitjançant transferència, per la qual cosa caldrà indicar el número de compte.
La declaració negativa s'haurà de presentar a l'Agència mateixa o als Serveis Territorials del Departament de Medi Ambient i Habitatge, acompanyat dels annexos que formen part del model d'autoliquidació del cànon.
I. Annex 1: Detall de subjectes passius i tones trimestrals (ens locals)
Cal relacionar tots els ens locals (ajuntaments, consorcis, mancomunitats, etc.) que han lliurat residus a la instal·lació i que, consegüentment, han quedat subjectes al cànon, i indicar el total de residus lliurats durant el període trimestral de referència i l'import del cànon corresponent.
Si es necessités més d'un full de l'annex 1 per a relacionar tota la informació del trimestre aquests es podran obtenir mitjançant l'opció habilitada al respecte dins de l'adreça web www.arc-cat.net.
Annex 2: Detall de subjectes passius i tones trimestrals (empreses privades)
Cal relacionar totes les empreses privades que han lliurat residus a la instal·lació i que, consegüentment, han quedat subjectes al cànon, i indicar el total de residus lliurats durant el període trimestral de referència i l'import del cànon corresponent.
Si es necessités més d'un full de l'annex 2 per a relacionar tota la informació del trimestre, aquests es podran obtenir mitjançant l'opció habilitada al respecte dins de l'adreça web www.arc-cat.net.
Què he de fer si tinc més dubtes que aquest document no recull?
Contactar amb el servei d'ajut Infocanon al telèfon: 93.567.33.00 o a la seva adreça electrònica [EMAIL]